Friedrich Issak

Friedrich Issak (20. november 1915 Petrograd – 11. mai 1991 Tallinn) oli Eesti kergejõustiklane, korv- ja jalgpallur ning spordiajakirjanik. (vaadatud 07.04.2015)

Ta lõpetas aastal 1935 Tartu Linna Poeglastegümnaasiumi. Aastatel 1936–1941 õppis ta Tartu Ülikoolis matemaatikat, loodusteadusi ja õigusteadust; ühelgi erialal ta ülikooli ei lõpetanud. Akadeemiliselt kuulus ta Üliõpilaste Seltsi Raimla.

Ta võitis Nõukogude Liidu meistrivõistlustel odaviskes 1943., 1944. ja 1947. aastal kuldmedali, 1945. aastal hõbemedali ja 1946. aastal pronksmedali. 1945 võitis hõbemedali ka granaadiviskes. 1940, 1946–1947 tuli ta odaviskes kolm korda Eesti meistriks. 1938–1940 tuli ta Eesti meistriks ka korvpallis, mängides EASK meeskonnas.

Aastatel 1944–1951 oli ta ajakirja Kehakultuur vastutav toimetaja.

Friedrich Issak suri 11. mail 1991 Tallinnas ja maeti 18. mail 1991 Pärnamäe kalmistule.Tallinna Pärnamäe kalmistu, VI, 10/3, E-96, kirstuplats

 Isiklikku 
Tema abikaasa Aino Issak on tennisist ja kehalise kasvatuse õpetaja; nende poeg Jaak Issak on tennisist ja treener.

 Tunnustus 
 1978 – Eesti NSV teeneline ajakirjanik.

 Viited 

 Välislingid 

 Album Academicum Universitatis Tartuensis 1918-1944

Kategooria:Eesti kergejõustiklased
Kategooria:Eesti korvpallurid
Kategooria:Eesti jalgpallurid
Kategooria:Eesti spordiajakirjanikud
Kategooria:Tartu Riikliku Ülikooli parteialgorganisatsiooni liikmed
Kategooria:Eesti NSV hävituspataljonlased
Kategooria:8. Eesti Laskurkorpuse koosseis
Kategooria:Eesti NSV teenelised ajakirjanikud
Kategooria:Üliõpilaste Selts Raimla liikmed
Kategooria:Pärnamäe kalmistule maetud
Kategooria:Sündinud 1915
Kategooria:Surnud 1991